Johannes (eesnimi)

**Johannes** on mehenimi. Nime on pandud ka eestlastele.

1. jaanuari 2025 seisuga oli Eestis eesnimi Johannes 1217 mehel. Johannes oli Eestis populaarsuselt 144. mehenimi. Johannes oli keskmiselt 26 aasta vanune (mediaanvanus on 15). Kõige populaarsem oli eesnimi Johannes  vanuserühmas 0–4, kus neid on 10 000 elaniku kohta 29,27 ning Hiiu maakonnas, kus neid on maakonna 10 000 elaniku kohta 20,45.

## Nime päritolu
Johannes on ladina variant nimest, mis kreeka keeles on Ιωάννης (Ioannes), mis omakorda tuleneb heebrea nimest Yochanan*, tähendades "Jahve on armuline". Yohanan, Yochanan ja Johanan on levinuimad transliteratsioonid ladina tähestikku heebrea nimest יוֹחָנָן. Saksa levinumad nimevariandid on Johann, Hans (hellitusnimena Hänschen või Hänsel, vendade Grimmide muinasjutust "Hansel und Gretel" tuntud kui Hansel), Hannes, Jens (taani), Jan (hollandi), inglise nimevariandid on Johanan, John, Johnny, Jonny; prantsuse – Jean, hispaania – Juan; portugali – João, katalaani – Joan, vene – Иван (Ivan), leedu – Jonas, islandi – Jón, rumeenia – Ion, itaalia – Giovanni, indoneesia – Yohanes, etioopia – Yohannes. Iiri või šoti gaeli vasteks on Eoghan või Eóin, ueilsi – Ieuan või Ifan, inglispäraselt Evan. Eesti Juhan, Jaan, Jaanus, Joonas, Hannes, Juss ja Juku ning soome Juhani, Juha, Juhana, Juho, Jukka, Jussi, Janne, Hannes, Hannu, Iivana on kõik sama päritolu.

## Nime kandjaid
*Johannes Aare, eesti insener
*Johannes Aavik, eesti filoloog
*Johannes Adamson, eesti õpetaja
*Johannes Ahun, eesti purjetaja
*Johannes Bleive, eesti muusikapedagoog
*Johannes Brahms, saksa helilooja
*Johannes Brenner, eesti jalgpallur
*Johannes Erm, eesti kümnevõistleja
*Johannes Greenberg, eesti maalikunstnik
*Johannes Gutenberg, saksa leiutaja
*Johannes Hint, eesti tehnikateadlane
*Johannes Hirv, eesti skulptor
*Johannes Kappel, eesti helilooja
*Johannes Kepler, saksa astroloog
*Johannes Kert, eesti sõjaväelane
*Johannes Kotkas, eesti maadleja
*Johannes Käbin, Eesti NSV poliitik
*Johannes Käis, eesti õpetaja
*Johannes Lauristin, eesti poliitik
*Johannes Lello, eesti jalgpallur
*Johannes Lott, Eesti NSV partei- ja riigitegelane
*Johannes Mikkel, eesti kunstikollektsionäär
*Johannes Mülber, eesti fotograaf
*Johannes Niks, eesti jalgpallur
*Johannes Orasmaa, eesti sõjaväelane
*Johannes Paulus I, paavst
*Johannes Paulus II, paavst
*Johannes Piiper, eesti zooloog
*Johannes Pirita, eesti liiklusekspert
*Johannes Pääsuke, eesti fotograaf
*Johannes Raudmets, eesti sõjaväelane
*Johannes Rebane, eesti näitleja
*Johannes Riives, eesti arstiteadlane
*Johannes Rydzek, saksa kahevõistleja
*Johannes Saal, eesti maalikunstnik
*Johannes Saar, eesti kunstiteadlane
*Johannes Semper, eesti luuletaja
*Johannes Stark, saksa füüsik
*Johannes Zimmermann, eesti loomakasvatusteadlane
*Johannes Tasa, eesti orienteeruja
*Johannes Taul, eesti helilooja
*Johannes Thingnes Bø, norra laskesuusataja
*Johannes Tralla, eesti ajakirjanik
*Johannes Uiga, eesti kunstnik
*Johannes Undusk, Eesti NSV poliitik
*Johannes Valk, eesti põllumajandus- ja aiandusettevõtja
*Johannes Vares, eesti luuletaja
*Johannes Vedru, eesti spordiajakirjanik
*Johannes Vermeer, Hollandi maalikunstnik
*Johannes Veski, eesti näitleja
*Johannes Vetter, saksa kergejõustiklane
*Johannes Voldemar Veski, eesti keeletoimetaja
*Johannes Võerahansu, eesti maalikunstnik
*Johannes Üksi, eesti prosaist
*...

## Viited